**AINEKAVA**

**MUUSIKAÕPETUS**

1. **Muusikaõpetuse pädevus**

Muusikaõpetusega taotletakse, et õpilane:

1) tunneb rõõmu musitseerimisest ning tunnetab, teadvustab ja arendab musitseerimise kaudu oma võimeid

2) omandab muusika kuulamise kogemuse, kujundades oma esteetilist maitset

3) laulab ja esineb pingevabalt

4) väärtustab muusikat ning muusikalist tegevust inimese tundeelu rikastajana

5) mõtleb ja tegutseb loovalt, väljendades end loominguliselt muusikaliste tegevuste kaudu.

6) tunneb oma rahvakultuuri ja tutvub teiste rahvaste muusika ja kultuuriga

7) omandab muusikalistes tegevustes omandatud muusikalise kirjaoskuse alused

1. **Ainevaldkonna kirjeldus**

I kooliastmes on kesksel kohal ühehäälne laulmine. Pillimängus kasutatakse erinevaid rütmipille, mida rakendatakse valdavalt laulude kaasmänguna. Olulisel kohal on ka liikumine. Laulu või muusikapala meeleolu/iseloomu väljendatakse liigutuste või tantsusammude kaudu.

Õpilaste esinemisoskust arendatakse nii muusikatunnis kui ka klassi- ja tunnivälises tegevuses ( ansambel, koor, erinevad pillikoosseisud).

II kooliastme õpilastel on samuti olulised tegevused laulmine ja pillimäng. Omandatakse lihtsamaid võtteid pillimängus plokkflöödil ja väikekandlel ( vastavalt pillide olemasolule).

Liikumistegevuse põhirõhk on Eesti rahvatantsudel ning teiste rahvaste muusika karakteri väljendamisel liikumise kaudu.

Muusikalist kirjaoskust omandatakse muusikaliste tegevuste kaudu. Tähtsustub töö õpilaste individuaalsete muusikaliste võimete arendamisel ning rakendamisel erinevates muusikalistes tegevustes.

Muusikat kuulates arendatakse muusikalist analüüsivõimet ja võrdlusoskust. Õpilaste eneseväljendusoskust arendatakse nii muusikatunnis kui ka klassivälises tegevuses ( koor, ansambel, solistid, pillikoosseisud).

Enese ja kaaslaste tegevuse kaudu õpitakse tundma üksteise võimeid, oskusi ja eripära.

III kooliastmes on tähelepanu keskmes iseseisva muusikalise mõtlemise süvendamine ja muusikaliste võimete edasiarendamine ning rakendamine muusikalistes tegevustes. Süvendatakse pillimänguoskusi vastavalt pillide olemasolule ( plokkflööt, väikekannel,plaatpillid, ksülofon, kitarr).

Tähtsustub kuuldud muusika põhjal oma arvamuse kujundamine ning selle argumenteeritud põhjendamine. Kõigis muusikalistes tegevustes rakendatakse kõiki õpitud teadmisi ja oskusi, sh muusikalist kirjaoskust, mida omandatakse tegevuste kaudu.

Kuulamiskogemuse omandamiseks külastatakse muusikaetendusi ja kontserte ( vastavalt võimalustele) või vaadatakse neid video vahendusel.

Enese ja kaaslaste tegevuse kaudu õpitakse tundma ja tunnustama üksteise võimeid , oskusi ja eripära.

1. **Üldpädevuste kujundamine**

**Kultuuri- ja väärtuspädevus**

Suutlikkus hinnata inimsuhteid ja tegevusi üldkehtivate moraalinormide seisukohast; tajuda ja väärtustada oma seotust teiste inimestega, ühiskonnaga, loodusega, oma ja teiste maade ja rahvaste kultuuripärandiga ning nüüdiskultuuri sündmustega; väärtustada loomingut ja kujundada ilumeelt; hinnata üldinimlikke ja ühiskondlikke väärtusi, väärtustada inimlikku, kultuurilist ja looduslikku mitmekesisust; teadvustada oma väärtushinnanguid.

**Sotsiaalne ja kodanikupädevus**

Suutlikkus ennast teostada; toimida aktiivse, teadliku, abivalmi ja vastutustundliku kodanikuna; teada ja järgida ühiskondlikke väärtusi ja norme; austada erinevate keskkondade reegleid ja ühiskondlikku mitmekesisust, religioonide ja rahvuste omapära; teha koostööd teiste inimestega erinevates situatsioonides; arvestada inimeste väärtushinnangute erinevusi ning arvestada neid suhtlemisel.

**Enesemääratluspädevus**

Suutlikkus mõista ja hinnata iseennast, oma nõrku ja tugevaid külgi; tagasiside andmine, et analüüsida käitumist erinevates olukordades ja kujundada positiivset minapilti.

**Õpipädevus**

Suutlikkus planeerida õppimist ning seda plaani järgida. Oskus hankida õppimiseks, hobideks ja karjäärivalikuteks vajaminevat teavet; ; kasutada õpitut erinevates olukordades. Seostada omandatud teadmisi varem õpituga; analüüsida oma teadmisi ja oskusi, motiveeritust ja enesekindlust ning selle põhjal edasise õppimise vajadusi.

**Suhtluspädevus**

Suutlikkus ennast selgelt, asjakohaselt ja viisakalt väljendada, oma seisukohti esitada ja põhjendada. Väärtustada kokkuleppel põhinevat suhtlemisviisi. Osata kasutada ainealast oskussõnavara.

**Matemaatika-, loodusteaduste- ja tehnoloogiaalane pädevus**

Suutlikkus kasutada matemaatikale omast keelt, lahendada ülesandeid, kus tuleb sõnastada probleeme,arutleda lahendusteede üle, analüüsida, võrrelda, liigitada, kasutada sümboleid

**Ettevõtlikkuspädevus**

Suutlikkus ideid luua, seada eesmärke, koostada plaane, korraldada individuaalseid kui ka ühistegevusi, vastutades oma tegevuste ja tööde lõpuleviimise eest.

**Digipädevus**

Suutlikkus kasutada digitehnoloogiat, leida ja säilitada digivahendite abil infot; osaleda tekstide, piltide, multimeediumide loomisel kasutades sobivaid digivahendeid ja võtteid, suhelda ja teha koostööd erinevates digikeskkondades; olla teadlik digikeskkonna ohtudest ning osata kaitsta oma privaatsust, isikuandmeid ja digitaalset identiteeti; järgida digikeskkonnas samu moraali- ja väärtuspõhimõtteid nagu igapäevaelus.

1. **Muusikaõpetuse lõiming teiste ainevaldkondadega**

**Keel ja kirjandus sh võõrkeeled**

Laulutekstide lugemine, arusaamine ning pähe õppimine. Diktsiooni, kõneoskuse ja eneseväljenduse arendamine, sõnavara laiendamine. Väärtushoiakute kujundamine ja maailma kultuurilise mitmekesisuse teadvustamine. Võõrkeelsete laulude õppimine.

**Sotsiaalained**

Muusika mõjutab otseselt inimese olemust. Muusika kaudu saab õpilane ennast väljendada, ennast paremini tundma õppida. Muusikaga seotud tegevuses on võimalik kogeda erinevaid tundeid, õppida sõnastama enda tundeid. Head tunded, nagu rõõm, huvi ja rahuldus, avardavad maailmapilti, mis omakorda aitab stressi paremini taluda ja probleemidega toime tulla.

Kultuuri – ja muusika arengu käsitlemine koos tähtsamate sündmustega ajaloos

Hääl, hääleorganid, hääle hoidmine ja häält kahjustavate tegurite vältimine on samuti oluline muusikaõpetuse osa.

**Kunstiained**

Noodigraafika harjutamine, muusika kujutamine visuaalselt.

**Loodusained**

Laulude teemade käsitlus, nagu perekond, inimestevahelised suhted ja tunded. Muusikaloos erinevate paikkondade ja riikide asukohad kaardil. Laulud, muusikapalad seotud aastaaegadega, erinevate ilmastikunähtustega. Mõisted helilained, kaja, akustika.

**Tehnoloogia-käeline tegevus**

Erinevate lihtsate rütmipillide valmistamine.

**Kehaline kasvatus**

Kehaline tegevus läbi liigutuste ja liikumise. Rütmitunde ja koordinatsiooni arendamine. Laulumängud.

**Matemaatika**

Takt, taktimõõt, võrdlemine, loogika, joon, sümbolid, helipikkused, helikõrgused, laulu osad, võrdlus, loendamine, mälu. Tänapäevased aju-uuringud näitavad, et lapsed, kes tegelevad muusikaga, saavad paremini hakkama ka reaalainetega. Muusikaga tegelemine ja pillimängu õppimine soodustab aju eri piirkondade koostööd. Selle tulemusel paranevad kognitiivsed võimed ja mälu.

1. **Läbivate teemade rakendamine**

**Elukestev õpe ja karjääriplaneerimine**

Õpilasel aidatakse kujuneda isiksuseks, kes on valmis õppima kogu elu, täitma erinevaid rolle muutuvas õpi-, elu- ja töökeskkonnas ning kujundama oma elukäiku teadlike otsuste kaudu, et teha mõistlikke kutsevalikuid

**Keskkond ja jätkusuutlik areng**

Toetatakse õpilase kujunemist sotsiaalselt aktiivseks, vastutustundlikuks ja keskkonnateadlikuks inimeseks, kes püüab leida lahendusi keskkonna- ja inimarengu küsimustele, pidades silmas nende jätkusuutlikkust.

**Kodanikualgatus ja ettevõtlikkus**

Toetatakse õpilase kujunemist aktiivseks ning vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähendust, on ühiskonda lõimitud, toetub oma tegevuses riigi kultuuritraditsioonidele ja arengusuundadele ning osaleb poliitiliste ja majandusotsuste tegemises.

**Kultuuriline identiteet**

Toetatakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ja kultuuride muutumist ajaloo vältel ning kellel on ettekujutus kultuuride mitmekesisusest ja kultuuriga määratud elupraktika eripärast nii ühiskonna ja terviku tasandil (rahvuskultuur) kui ka ühiskonna sees (regionaalne, professionaalne, klassi-, noorte- jms kultuur; subkultuur ja vastukultuur) ning kes väärtustab oma kultuuri ja kultuurilist mitmekesisust, on kultuuriliselt salliv ning koostööaldis.

**Teabekeskkond**

Toetatakse õpilase kujunemist infoteadlikuks inimeseks, kes tajub ja teadvustab ümbritsevat infokeskkonda ning suudab seda kriitiliselt analüüsida ja selles toimida olenevalt oma eesmärkidest ning ühiskonnas omaks võetud kommunikatsioonieetikast.

**Tehnoloogia ja innovatsioon**

Toetatakse õpilase kujunemist uuendusaltiks ja tänapäevaseid tehnoloogiaid eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu-, õpi- ja töökeskkonnas.

**Loodusteadused ja tehnoloogia**

Looduskeskkonna ja geograafilise asendi mõju inimühiskonna arengule, inimese areng ja rahvastikuprotsessid; majanduse ressursid; ühiskonna jätkusuutlikkus, säästlik tarbimine, üleilmastumine, globaalprobleemide, sh keskkonna- probleemide märkamine ja mõistmine ning jätkusuutliku ja vastutustundliku eluviisi väärtustamine. Tehnoloogiline pädevus - ametid ja elukutsed erinevates ühiskondades, tehnika ja tootmise areng.

**Tervis ja ohutus**

Suutlikkus mõista ja väärtustada kehalise aktiivsuse tähtsust tervisliku eluviisi osana eri ajastuil; arendada sallivat suhtumist kaaslastesse ning koostööpõhimõtteid tervislikku eluviisi järgides.

**Väärtused ja kõlblus**

Taotletakse õpilase kujunemist kõlbeliselt arenenud inimeseks, kes tunneb nüüdisajal rahvusvaheliselt üldtunnustatud väärtusi ja kõlbluse põhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.

**Muusikaõpetuse rõhuasetused 1.–2. klassis**

Algõpetuse eesmärgiks on aktiivse musitseerimise kaudu muusika vastu huvi äratamine. Tähelepanu ühislaulmisel klassis Tutvutakse erinevate rütmipillide ja nende mänguvõtetega. Kuulatakse eri rütmis ja tempos muusikapalu, tutvutakse kiire ja aeglase; rõõmsa ja kurva muusikaga.

Helivältusi väljendatakse konkreetsete ja mõistetavate rütmisõnadega. Meloodia kõrguse muutusi tähistatakse käeliigutustega. Liigutuste koordinatsiooni ja rütmitunde arendamine.

**1.klass**

|  |  |
| --- | --- |
| **Õppesisu** | **Õpitulemused** |
| Tähelepanu pööramine helide, müra ja kõne eristamisele. Praktilise tegevuse käigus mitmesuguste helide tekitamine. | 1. teeb vahet kõrgel ja madalal helil; |
| Eri rütmis ja tempos muusikapalade kuulamine.  Tutvumine kiire ja aeglase; rõõmsa- ja kurvakõlalise muusikaga. | 1. teeb vahet kiirel ja aeglasel muusikal; |
| Helivältuste tundmaõppimine ja kordamine | 1. tunneb rütmivorme TA, TI-TI, plaksutab neid kaasa; |
| Reageerimine muusika rütmile, rõhulisele osale muusikas. | 1. liigub lihtsa muusika rütmis; |
| Rõhuline ja rõhuta heli . | 1. mängib õpitud rütme tuttavatel rütmipillidel; |
| Kuulamiskogemuse omandamine, õpitud laulude äratundmine. | 1. tunneb ära Eesti hümni; 2. käitub hümni laulmise ajal õigesti; |
| Laulmine õige kehahoiuga, kõlava tooniga ja lihtsamate laulumängude mängimine. | 1. osaleb õpitud laulumängude mängimisel; 2. hoiab rivi ja sõõri; |
| Hääle arendamine. | 1. oskab kehahoiuga loomulikult hingata ja laulda kaasa ühehäälseid lihtsamaid laule; |
| Tutvumine erinevate rütmipillidega. | 1. eristab erinevate rütmipillide kõlasid ja mänguvõtteid; |
| Aktiivne musitseerimine laulu ja lihtsa pillimängu abil. | 1. tunneb huvi muusika ja musitseerimise vastu. |
| Huvi äratamine muusika vastu. |  |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse kirjeldava sõnalise hinnanguga vastavalt kooli hindamisjuhendile.

**2.klass**

|  |  |
| --- | --- |
| **Õppesisu** | **Õpitulemused** |
| Helid ja mürad looduses ja ruumis. | 1. teeb vahet pikal ja lühikesel helil ja reageerib nendele erinevalt; |
| Reageerimine vastavalt muusika iseloomule. | 1. eristab kurvakõlalist meloodiat rõõmsakõlalisest; |
| Muusikaline kaasmäng kehapillil (rütmi kaasa plaksutamine) õpetajaga koos või ettenäitamisel.  Rütmide äratundmine ja iseseisev kordamine. | 1. tunneb helipikkusi ja rütmivorme TA, TI-TI, paus (ühelöögiline), mängib õpitud rütme tuttava laulu saateks kaasa; |
| Õpetaja laulmise kuulamine, jälgimine, laulu osaline kaasa laulmine. | 1. laulab lihtsama regilaulu koorisa; |
| Esinemine teistele. | 1. laulab peast mõnda lastelaulu; |
| Liikumised koos õpetajaga vastavalt laulu tekstile ja muusika meeleolule. | 1. teeb kaasa liigutusi tuttavates laulumängudes; |
| Muusikaline kirjaoskus. | 1. teab mõisteid takt, taktijoon, lõpumärgid, kordusmärgid, noodijoonestik; |
| Meloodia.  Kõrged ja madalad helid, liikumise suunad, käemärgid, noodijoonestik, muusika kõlaline tugevus. | 1. eristab erinevaid helikõrgusi, teab ja oskab näidata helikõrgusi So-Mi-Ra; 2. on tutvunud mõistetega piano ja forte. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse kirjeldava sõnalise hinnanguga vastavalt kooli hindamisjuhendile.

**Õppetöö rõhuasetused 3.–5. klassis**

Tähelepanu pööratakse laulmisele ning liikumisele muusika rütmis.

Tähelepanu ja koordinatsiooni arendamine liigutuste ja erinevate harjutuste abil. Rütmipillide tegemiseks kasutatakse käepäraseid looduslikke materjale, nende valmistamisel kaasatakse vanemate klasside õpilasi. Laulude valikul arvestatakse laste kõne mõistmise taset ning võimalikke hääldusprobleeme. Laulmisel rõhutatakse täpset ja selget diktsiooni, välditakse ülikiiret artikuleerimist vajavaid laule. Tutvustatakse Eesti hümni, õpetatakse seda kaasa laulma. Laulusõnade mõistmiseks tehakse koostööd eesti keele õpetajaga. Sotsiaalset suhtlemist ja kaaslastega arvestamise oskust kujundatakse laulumängude abil.

**3. klass**

|  |  |
| --- | --- |
| **Õppesisu** | **Õpitulemused** |
| Esinemine muusikatunnis kaasõpilastele ja koolipidudel. | 1. teab peast 3–4 lastelaulu; |
| Ilmekas laulmine, hääle tugevuse muutmine lauldes. | 1. laulab tuttavat laulu võimalikult selge diktsiooni ja õige kehahoiuga vaikselt/valjusti 2. teab mõisteid piano, forte, kahanedes, valjenedes; |
| Rütmide TA ja TI-TI äratundmine ja iseseisev kordamine. Paus. Lihtsamate õpitud rütmide kaasamängimine pillidel. | 1. tunneb helipikkusi ja rütmivorme TA, TI-TI, paus; 2. oskab õpitud rütme tuttava laulu saateks mängida; |
| 2-osalise taktimõõdu korduv käsitlemine, viipamine. | 1. tähistab käega viibates kaheosalist taktimõõtu; 2. tunneb noodipikkust TAA; |
| Muusikapalade tunnuste kurb-rõõmus, vali vaikne, kiire-aeglane eristamine muusikalises näidetes ja väljendamine liikumises. | 1. suudab eristada kurvakõlalist meloodiat rõõmsakõlalisest; |
| Eesti Vabariigi hümni kuulamine ja kaasalaulmine | 1. tunneb hümni, laulab esimest salmi kaasa; |
| Jõukohaste rahva- ja lastelaulude laulmine. Lihtsama regilaulu õppimine saateta. Regilaulude kuulamine. | 1. teab mõnda rahvakalendri tähtpäevadega seotud rahvalaulu; 2. osaleb nende laulmisel (mardi- ja kadrilaulud); |
| Osalemine laulu- ja ringmängudes. | 1. mängib paarides laulumänge („Me lähme rukist lõikama“ vm); 2. oskab välja mõelda tegevusi tuttavas laulumängus; |
| Laulmine ja hääle arendamine. | 1. oskab kehahoiuga loomuliku hingamisega laulda kaasa ühehäälseid lastelaule; |
| Muusikaline kirjaoskus. | 1. kasutab õpitud astmeid ja rütme laulmises, rütmiharjutustes ja pillimängus; 2. teab mõisteid: helilooja, luuletaja, solist. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse kirjeldava sõnalise hinnanguga vastavalt kooli hindamisjuhendile.

**4. klass**

|  |  |
| --- | --- |
| **Õppesisu** | **Õpitulemused** |
| Hääle kõlavuse, ilmekuse arendamine.  Hääle tugevuse ja tämbri muutmine laulmisel. | 1. laulab peast 5–6 laulu vaba ning kõlava tooniga, selge diktsiooniga, muudab laulmise ajal hääle tugevust |
| Valsi kuulamine 2- ja 3-osalise taktimõõdu süvendamine kuulamise ja noodi järgi. | 1. tunneb 3-osalist taktimõõtu, seostab seda valsi rütmiga; |
| Liikumine koos õpetajaga või õpetaja juhendamisel vastavas rütmis. | 1. teeb vahet marsil ja valsil, valib õige liikumisviisi; |
| Rütmi-improvisatsioonid ja kaasmängud lauludele õpitud rütmidel. | 1. tunneb rütmivältust TA-A-A, tunneb selle ära õpitud laulus; |
| Mõisted orkester, orkestrijuht.  Muusikažanrid valss, polka kuulamine. | 1. mõistab terminite *valss*, *orkester*, *orkestrijuht* tähendust; |
| Lastelaulude ja instrumentaalsete karakterpalade kuulamine.  Heli tekitamine puhkpillidel (plokkflööt, suupill, vile). Puhkpillide ja löökpillide võrdlemine. | 1. eristab puhkpillide mängu keel- ja löökpillide mängust; |
| Märkide p ja f tähenduse mõistmine ja arvestamine laulmisel. | 1. dünaamika kasutamine laulus; |
| Lihtsamad tantsud õpitud tantsusammudega. Laulumängud. | 1. mängib laulumänge (sh paaride vahetusega); |
| Eesti Vabariigi hümn. | 1. laulab kaasa hümni (laulikust). |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**5. klass**

|  |  |
| --- | --- |
| **Õppesisu** | **Õpitulemused** |
| Tunnete väljendamine laulu ja muusika abil. Vokaalsete võimete arendamine. | 1. laulab peast 5–6 laulu, laulab vaba ning kõlava tooniga, selge diktsiooniga; |
| Mõistete takt ja taktimõõt selgitamine. 2- ja 3- osalise taktimõõdu kordamine, nende taktimõõtude määramine kuulmise ja noodi järgi. | 1. teeb vahet 2- ja 3-osalisel taktimõõdul; |
| Õpitud helivältustest koosnevate rütmide koputamine, rütmisõnadega lugemine. | 1. lahendab lihtsamaid rütmiülesandeid 2/4 taktimõõdus; |
| Rütmide kuulamine ja taasesitamine rütmipillidel. Rütmide analüüs, imitatsioon ja kaasaviipamine. | 1. tunneb tuttavas laulus rütmi TAI-RI, imiteerib seda mingil rütmipillil; |
| Laulu sisule vastava karakteriga ilmekas laulmine, hääle tugevuse muutmine laulus. | 1. saab aru väljenditest *valjult*, *vaikselt*, *valjenedes*, *vaibudes* ja muudab oma hääletugevust vastavalt; |
| Muusikapalade tunnuste eristamine muusikalises näidetes. | 1. iseloomustab kuulatud muusikat: vaikne, vali, rõõmus, kurb; |
| Eesti heliloojate tutvustus. | 1. teab mõnda Eesti heliloojat ja tema teost; |
| Süvendada kodumaa-armastust ja teadmisi meie rahvus-sümboolikast; hümni kinnistamine. | 1. laulab kaasa Eesti Vabariigi hümni. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**Õppetöö rõhuasetused 6.–7. klassis**

Õppetegevuses tuginetakse kujunenud oskustele, esmaseks ei ole muusika täpne produtseerimine, vaid muusika tegemisest või kuulamisest positiivsete emotsioonide saamine. Arendatakse rütmi ja meloodiataju, muusikalist maitset, silmaringi. Pööratakse tähelepanu rahvusmuusikale, kujundatakse hoiakut seda hoida, arendatakse soovi osaleda kultuuriüritustel. Õpetaja suunamisel kuulatakse ühiselt erineva raskuse ja keerukusega muusikat. Õppeprotsessi mitmekesistatakse interaktiivsete õppematerjalidega ning kasutatakse infotehnoloogilisi kommunikatiivseid võimalusi.

**6.klass**

|  |  |
| --- | --- |
| **Õppesisu** | **Õpitulemused** |
| Helivältuste ja pauside kordav ning süvendav käsitlemine. | 1. tunneb õpitud rütmistruktuure lauludes, muusikas; |
| Muusikapalade kuulamine: soololaul, koorilaul, kõrge ja madal hääl. | 1. eristab kõrget ja madalat mees- ja naishäält, nimetab koori häälerühmi; |
| Rahvalaulud seoses kalendriliste tähtpäevadega. | 1. tunneb levinumaid rahvalaule, rahvalaulu liike; |
| Lihtsamate regilaulude laulmine ja kuulamine. | 1. laulab regilaulu, teab regilaulu esitamise traditsioone; |
| Rahvapillidega tutvumine, muusikanäidete kuulamine. | 1. tunneb eesti olulisemaid rahvapille (nii välimuse kui ka kõla järgi), teab nende nimetusi; |
| Laulupidude traditsioon. | 1. teab mõningaid olulisemaid fakte eestlaste laulu- ja tantsupeost; |
| Tunnete väljendamine laulu ja muusika abil. | 1. tunneb ja eristab duur- ja moll-helilaadi. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**7.klass**

|  |  |
| --- | --- |
| **Õppesisu** | **Õpitulemused** |
| Laulmine koos liikumise, liigutuste või pillimänguga. | 1. tunnetab rõhulist osa ¾ rütmis, seostab seda vastavate liigutustega; |
| Muusikapalade kuulamine: soololaul, koorilaul, kõrge ja madal hääl. | 1. oskab nimetada hääle- ja kooriliike; |
| Erinevate häälerühma lauljate kuulamine. | 1. eristab kõrget ja madalat mees- ja naishäält, nimetab neid; |
| Mõiste dünaamika. Mõista märkide pp, p, mp, mf, f ja ff tähendust. | 1. dünaamika kasutamine laulmisel; |
| Helivältused ja rütmifiguurid. | 1. tunneb rütme ti- ti-ri; ti-ri -ti, taaaa; |
| Jõukohaste rahvalaulude laulmine. | 1. tunneb ja võrdleb uuemat ja vanemat rahvalaulu; |
| Harmooniataju arendamine. | 1. laulab lihtsamaid kaanoneid; |
| Tuntud heliloojate loomingu tutvustamine/ muusika kuulamine. | 1. teab mõnda maailmakuulsat heliloojat, lauljat ja interpreeti ja nende loomingut. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**Õppetöö rõhuasetused 8.–9. klassis**

Laulmisse toob mitmekesisust instrumentaalsaate rakendamine ning tekstikohane liikumine. Toimub pidev vokaalsete võimete ning hääle individuaalsete omaduste arendamine. Ühehäälsete ja paigutise kahehäälsusega laulude laulmine (kaanonid).

Tähtsal kohal on häälehoid häälemurde perioodil. Arendatakse edasi laste individuaalseid muusikalisi võimeid, korraldatakse üritusi esinemiskogemuste andmiseks (laul ning pillimäng; esinemine solistina, ansamblis, kooris). Tutvustatakse eri ajastute muusikat, tuntumaid heliloojaid ning dirigente Eestis.

Õpitakse tundma muusika eri žanre, kuulatakse muusikat, võimaluse korral külastatakse ühiselt kontserte või teatrietendusi.

**8.klass**

|  |  |
| --- | --- |
| **Õppesisu** | **Õpitulemused** |
| Vokaalsete võimete ning hääle individuaalsete omaduste arendamine. | 1. laulab peast 5–6 laulu; |
| Laululise hingamise ja hääle kujundamine. | 1. laulab pingevabalt, laulab õige hingamise ja selge diktsiooniga; |
| Taktimõõtude süvendav käsitlemine seoses rütmiharjutuste ning noodistamisega neis taktimõõtudes. | 1. tunneb taktimõõte 2/4, 3/4, 4/4; 2. oskab lahendada neis rütmiülesandeid; |
| Helivältuste ja rütmifiguuride kordav käsitlemine. | 1. tunneb helivältusi ja rütme TA, TI-TI, TAI RI, TIRI-TIRI, TI-TIRI, TIRI-TI, TA-A, TA A-A, TA-A-A-A ja pause; |
| Viiulivõti, absoluutsed helikõrgused klaviatuuril ja noodi-joonestikul. Oktaav. | 1. on tutvunud noodi tähtnimetustega; |
| Muusikapidustuste ja festivalide tutvustus videosalvestuste abil (pärimusmuusika, jazzmuusika, laulu- ja tantsupidu). | 1. teab erinevaid muusikažanre ja väärtustab rahvamuusikat ja on tutvunud nüüdismuusikaga; |
| Sümfooniaorkestri tutvustus kuulamise kaudu. | 1. teab pille ja pillirühmi sümfooniaorkestris; |
| Sümfoonia. Tuntumad heliloojad ja dirigendid. | 1. on tutvunud erinevate heliloojate loominguga ja dirigentidega; |
| Popmuusika tutvustamine. | 1. teab erinevaid stiile ja tuntumaid lauljaid/ ansambleid. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**9. klass**

|  |  |
| --- | --- |
| **Õppesisu** | **Õpitulemused** |
| Loomuliku hääle, hea diktsiooni ja õige hingamisega väljendus-rikas laulmine. | 1. laulab pingevabalt tuttavaid lihtsa meloodiaga laule; |
| Olulisemate kuulatud muusikapalade meeldetuletamine, kinnistamine. | 1. nimetab õpitud levinumaid muusikapalu; |
| Esinemine: oma ja teiste tegevuse kooskõlastamine. | 1. on omandanud muusika kuulamise ja musitseerimise kogemuse; |
| Hääl. Hääleorganid. Häälehoid. | 1. teab, mis on häälemurre, tunneb häälehoiu põhimõtteid ja rakendab neid häälemurde perioodil. |
| Lavamuusikažanrite (ooper, operett, muusikal, ballett) tutvustamise. | 1. on tutvunud erinevate lavamuusikažanritega; |
| Rahvamuusika/pärimusmuusika kordamine. | 1. väärtustab Eesti rahvamuusikat; 2. oskab nimetada Eesti rahvapille ja pärimusmuusika kollektiive. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.